kardosdrur/scandi-wiki huggingface dataset:
David Healy

David Jonathan Healy MBE (født 5. august 1979 i Killyleagh, Nordirland) er en nordirsk tidligere professionel fodboldspiller som har målrekorden (36 scoringer) for Nordirland. Han spillede gennem karrieren for blandt andet Leeds og Fulham.

Klubkarriere

Manchester United 
Healy blev født og opvoksede i Killyleagh, Nordirland, og han spillede for Crossgar, Lisburn Youth og Down Academy High School i Downpatrick. Han skrev under på en kontrakt med Manchester United i august 1999, kun fire dage inden sin 20-års fødselsdag. Han fik sin debut for Manchester Uniteds førstehold i en League Cup-kamp ude mod Aston Villa den 13. oktober 1999. I februar 2000 blev han udlånt til Port Vale, men lige før han spillede for dem, fik han sin landsholdsdebut for Nordirland.

Han spillede 16 kampe for Port Vale, hvor han scprede tre mål. I den følgende sæson fik han sin anden optræden i League Cup (han blev skiftet ind i det 90. minut i en kamp der kom ud i forlænget spilletid, United tabte til Sunderland), og fik sin Premier League-debut den 28. november 2000, da han blev skiftet ind i anden halvleg i en 2-0-sejr over Ipswich Town. Dettet var hans sidste optræden for United; han skrev nemlig under på en kontrakt for Preston North End på et lån den 29. december 2000, og aftalen blev permanent fem dage senere. Beløbet var på 1.500.000 pund.

Eksterne henvisninger 

Fodboldspillere fra Nordirland
Fodboldspillere fra Fulham F.C.
Fodboldspillere fra Leeds United F.C.
Fodboldspillere fra Manchester United F.C.
Fodboldspillere fra Norwich City F.C.
Fodboldspillere fra Port Vale F.C.
Fodboldspillere fra Preston North End F.C.
Fodboldspillere fra Sunderland A.F.C.
Fodboldspillere fra Ipswich Town F.C.
Fodboldspillere fra Bury F.C.
Fodboldspillere fra Rangers F.C.
Fodboldspillere fra Doncaster Rovers F.C.
Keith Emerson

Keith Noel Emerson (2. november 1944 - 10. marts 2016) var en britisk musiker. Han var kendt for at spille keyboards i Emerson, Lake & Palmer og The Nice, og var aktiv i den progressive rock i 1970'erne.

Biografi 

Keith Emerson modtog fra barnsben undervisning i klaver både inden for klassisk, jazz og blues, og dette kom i høj grad til at definere hans spil. Han var en teknisk velfunderet musiker, hvilket også skinnede igennem i hans kompositioner. Han begyndte tidligt at spille på el-orgel, men var også blandt de første til at bruge Moog-synthesizeren. Han var kendt for et hektisk liveshow, der involverede dolke til at holde tangenterne nede.

Emersons første gruppe var The V.I.P.'s, men gennembruddet kom først med The Nice, som han var med til at danne i 1967. Bandet var i første omgang backing-gruppe for P.P. Arnold, men de begyndte hurtigt at koncentrere sig om eget materiale. Det drejede sig mest om at blande rock med klassisk musik, og The Nice nåede at udgive nogle plader inden de gik i opløsning i 1970. Efterfølgende dannede Emerson supergruppen Emerson, Lake & Palmer (ELP) sammen med Greg Lake og Carl Palmer, der blev én af eksponenterne for den tidlige progressive rock.

Da den progressive rock blev overhalet af punken i slut-halvfjerdserne opløstes ELP, og Keith Emerson begyndte at skrive filmmusik. I tiden med ELP havde han skrevet sin første klaverkoncert, og han begyndte at forfølge denne retning. Senere blev det til forskellige gendannelser af ELP, blandt andet i 1985 med Cozy Powell i stedet for Carl Palmer, hvilket blev til Emerson, Lake & Powell.

Diskografi

Albums

Med The V.I.Ps 
 The V.I.Ps. V8500.

Med P.P. Arnold 
 The First Lady of Immediate. IMSP 011, 1967.
 Kafunta. IMSP 017, 1968.

Med The Nice 
 The Thoughts of Emerlist Devjack. IMLP 016, 1967.
 Ars Longa Vita Brevis. IMSP 020, 1968.
 Nice. ISP 026, 1969.
 Five Bridges. CAS 1014, 1970.
 Elegy. CAS 1030, 1970.
 Autumn '67 – Spring '68. CS1.

For Roy Harper (The Nice) 
 Flat Baroque and Berserk. SHVL 768, 1970.

For Rod Stewart 
 And Old Raincoat Will Never Let You Down. VO4, 1969.

Med diverse kunstnere 
 Music From Free Creek. CADS 101, 1973.
 Songs for a Modern Church. CAS 1159, 1983.
 The Best of 01/W. KORG CD 01/W, 1992.

Film-soundtracks 
 Inferno. CIA 5022, 1980.
 Nighthawks. BSR 5196, 1981.
 Harmagedon. C28Y0044, 1983.
 Best Revenge. CHORD 1, 1983.
 Murderock. BLULP 1819, 1984.
 La Chiesa (The Church). MDF 33.192, 1989.

Solo 
 Honky. BLU 19608, 1981.
 The Christmas Album. KEITH LP1, 1989.
 Changing States. AMP CD 026, 1996.

For Giovanni Jovanotti 
 Jovanotti. YO IBZ 467557, 1990.

For Rock Aid Armenia 
 The Earthquake Album. AID CD 001, 1990.

For Mark Bonilla 
 E.E. Ticket. 1991.

Referencer 
 Sneum, Jan. "Politikens store rockleksikon", 4. udgave. Politikens Forlag, 2004. .
 Forrester, George. Emerson, Lake & Palmer: The show that never ends. Helter Skelter, 2001. . 

Keyboardspillere fra England
Musikere fra Storbritannien
Emerson, Lake & Palmer
North Wales Coast Line

North Wales Coast Line er en jernbanelinje i det nordligste Wales der går fra Crewe til Holyhead. Linjen trafikeres både af regionaltog mellem Crewe og Holyhead eller Llandudno og intercity tog fra London til Holyhead.

Rute og stationer 
De mindste stationer er ikke medtaget.
 Crewe: By i i regionen North West England; et vigtigt jernbaneknudepunkt for hele det nordvestlige England.
 Chester: By grundlagt af romerne og berømt for sin bymur og mange romerske fund.
 Shotton
 Flint: En af de ældste købstæder i Wales, har en borg opført af Edward 1.
 Prestatyn
 Rhyl: Victoriansk badeby
 Colwyn Bay: Victoriansk badeby
 Llandudno Junction: Omstigning til Conwy Valley Line.
 Conwy: Har en berømt borg opført af Edward 1.
 Bangor: Lidt større by, har bl.a. et universitet
 Llanfair PG: Landsbyen med Europas længste navn
 Holyhead: Endestation og færger til Irland.

Transport i Wales
Jernbanestrækninger i Storbritannien
Google Maps

Google Maps er en korttjeneste på nettet, udviklet af Google. Tjenesten tilbyder satellitbilleder, landkort, 360 graders panoramiske billeder af gader og veje (Street View), trafiksituation i realtid samt ruteplanlægning for rejser til fods, på cykel, i bil og med offentlig transport. Tjenesten har udspring i virksomheden Where 2 Technologies som  i 2003 blev startet af to danskere, Lars og Jens Eilstrup Rasmussen. I 2004 opkøbt Google virksomheden og teknologien hvorefter de to fortsatte med at udvikle tjenesten som ansatte i Google.

Google Maps er en pendant til Google Earth, men der er en række væsentlige forskelle:
 Google maps kræver ikke installation af et særligt program men virker ved blot at hente og vise en række billeder i en web-browser – dette ligner WMS men er det dog ikke. Google maps er i øvrigt også tilgængeligt via WMS.
 Google maps kan vise egentlige kort
 Google maps har ikke (eller kun i begrænset grad) dynamiske lag som man kan slå til og fra

Billedmaterialet ligger centralt på en server, hvorfra Google maps-siden henter billederne af de områder som brugeren ønsker at se. Detaljeringsgraden varierer afhængigt af hvilken egn af kloden man kigger på.

Google Streetview 
Googles Street View blev lanceret i maj 2007 – i første omgang for en række større amerikanske byer, og blev senere lanceret i Danmark, hvor det meste af landet er dækket ind.. Det giver brugeren mulighed for at dykke ned i gaderne og få et 360 graders indtryk af gaden. Denne funktionalitet findes også til Google Earth.

Referencer

Eksterne henvisninger 

 Google Maps

Maps
Kartografi
Tonny Trifolikom

Tonny "Trifolikom" Pedersen (f. 1956) er en dansk gøgler fra Aarhus. 

Trifolikom rejste to år med Cirkus Krone og er for nuværende, 2008, ejer af Cirkus Mongo. Han har undervist klovne i to år på gøglerskolen.

Gøglere
Personer fra Aarhus
Dalby Söderskog Nationalpark

Dalby Söderskog er en nationalpark tæt ved den vestlige udkant af byen Dalby, 7 km øst for Lund i Skåne, Sverige. Nationalparken blev oprettet i 1918. Skoven er biologisk unik på mange måder, med en stor mængde dødt ved samtidig og mange gamle træer. Udover de naturmæssige værdier findes flere fortidslevn, bland andet findes der rester af en vej fra jernalderen. Hele skoven er Natura 2000 område. Skoven huser adskillige rødlistede arter. Foreksempel forekommer laverne Bacidia polychroa, Bactrospora dryina og Pyrenula nitidella. 
 
Nationalparken er 36,6 ha, og består af blandet løvskov med Stilk-Eg, Ask og Bøg. Da parken blev oprettet troede man at skoven var en rest af en oprindelig urskov, men nu ved vi, at området har tidligere været opdyrket. Jorden består af kalksten og kridt, hvilket giver en frodig vækst. Om foråret huser skoven en spændende flora, især et tæt tæppe af Hvid anemone (Anemone nemorosa), Gul anemone (Anemone ranunculoides) og Hulrodet lærkespore (Corydalis cava). Under sommeren bliver jorden dækket af Almindelig bingelurt (Mercurialis perennis). Parken er omgivet af en jordvold, som kan være rester af en fortidsborg.

Nord for nationalparken ligger naturreservaterne Dalby Norreskog og Hästhagen. Hele området går under det fællesnavnet "Dalby haga".

Eksterne henvisninger 

 Naturvårdsverket – Dalby Söderskog

Noter 

Nationalparker i Skåne
Tony Curtis

Tony Curtis (født Bernard Schwartz; 3. juni 1925, død 29. september 2010) var en amerikansk skuespiller. Han spillede med i mere end 100 spillefilm og medvirkede tillige i en række tv-film og -serier.

Blandt han bedst kendt roller var Joe/Josephine i filmen Ingen er fuldkommen (Some Like It Hot, 1959) med bl.a. Marilyn Monroe og Jack Lemmon og (især i Europa) Danny Wilde i den britiske tv-serie De uheldige helte (The Persuaders!), hvor han spillede sammen med Roger Moore.

Tony Curtis medvirkede endvidere i den danske spillefilm Walter & Carlo i Amerika fra 1989.

Privat 
Curtis var gift fem gange. Det femte ægteskab ophørte, da Curtis afgik ved døden. Far til skuespilleren Jamie Lee Curtis

 Janet Leigh (1951-1962)
 Christine Kaufmann (1963-1967)
 Leslie Allen (1968-1982)
 Lisa Deutsch (1993-1994)
 Jill Vandenberg Curtis (1998-2010)

Eksterne henvisninger 
 

 

Skuespillere fra New York
Personer fra New York City
Amerikanere i 1900-tallet
Amerikanere i 2000-tallet
Pseudonymer
Oscar-nominerede skuespillere
MT Melsungen

MT Melsungen (eller Melsunger Turngemeinde 1861 e.V) er en håndboldklub fra byen Melsungen i det nordlige Hessen i Tyskland. I sæsonen 2019/2020 spiller klubben i den tyske håndboldbundesliga. Klubben rykkede op i næstøverste række i 1992 og op i Bundesligaen i 2005. I 2006 nåede klubben semifinalen i den tyske pokalturnering. De spiller deres hjemmebane i Rothenbach-Halle i Kassel, hvor der er plads til omkring 4.300 tilskuere.

Spillertruppen 2019-20 

Målvogtere
 1  Johan Sjöstrand
 16  Nebojša Simić
Fløjspillere
LW
 13  Yves Kunkel
 22  Michael Allendorf
 41  Fin Backs
RW
 9  Tobias Reichmann
 11  Dimitri Ignatow
Stregspillere
 3  Marino Marić
 17  Felix Danner

Bagspillere
LB
 5  Julius Kühn
 6  Finn Lemke
 27  Roman Sidorowicz
CB
 15  Lasse Mikkelsen
 21  Timm Schneider
 94  Domagoj Pavlović
RB
 34  Kai Häfner
 55  Stefan Salger

Referencer

Eksterne henvisninger 

Håndboldklubber fra Tyskland
Hessen
Cyanose

Cyanose er en blåfarvning af hud pga for højt indhold af ikke oxygeneret hæmoglobin i kapillærblodet. Cyanose kan skyldes nedsat arteriel mætning (central cyanose), som forårsages af fx lungesygdom eller ophold i iltfattige omgivelser, eller øget udnyttelse af arterieblodet (perifer cyanose) pga. forlænget cirkulationstid, afkøling eller lokal iskæmi.

Fysiologi
Gehejmestatsrådets medlemmer (1772-1848)

Dette er en liste over medlemmer af gehejmestatsrådet, der blev oprettet i kølvandet på Struensees fald ved Forordningen af 13. februar 1772 og skiftede navn til Statsrådet 22. marts 1848.

Konger 
Under Frederik 6. mødtes statsrådet to gange om ugen. Under Wienerkongressen (1814-1815) førte Dronning Marie Sophie Frederikke forsædet i statsrådet. Ellers var det kongen, der førte forsædet.

Prinser i statsrådet 
Arveprins Frederik indtrådte i statsrådet 13. februar 1772 og havde forsædet. Kronprins Frederik (senere Frederik 6.) indtrådte i statsrådet 14. april 1784 og foretog et statskup. Prins Christian Frederik (senere Christian 8.) indtrådte i statsrådet i 1831. Efter tronskiftet i 1839 indtrådte Kronprins Frederik (senere Frederik 7.) og Arveprins Ferdinand i statsrådet. Arveprinsen blev siddende i statsrådet til sin død i 1863.

 
Lister over personer
David Jones

David Frank Llwyd Jones (født 4. november 1984 i Southport, England) er en professionel fodboldspiller, der i øjeblikket spiller for Sheffield Wednesday i The Championship. Han spiller som venstre-fodet central midtbanespiller. Jones har repræsenteret England på U-21-niveau, men han har også mulighed for at spille for Wales.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Preston North End F.C.
Fodboldspillere fra NEC Nijmegen
Fodboldspillere fra Derby County F.C.
Fodboldspillere fra Wolverhampton Wanderers F.C.
Fodboldspillere fra Wigan Athletic F.C.
Fodboldspillere fra Blackburn Rovers F.C.
Fodboldspillere fra Burnley F.C.
Llionsk (sprog)

Llionsk (llionés) er et romansk sprog som tales af imellem 25.000 og 50.000 mennesker i et område som omfatter dele af Spanien og Portugal, nærmere bestemt: provinsen León, provinsen Zamora (i Spanien) og provinsen Bragança (i Portugal).

Fodnoter

Bibliografi 

 Menéndez Pidal, R.: "El dialecto Leonés". Revista de Archivos, Bibliotecas y Museos, 14. 1906.
 García Gil, Hector (2010). «El asturiano-leonés: aspectos lingüísticos, sociolingüísticos y legislación». Working Papers Collection. Mercator Legislation, Dret i legislació lingüístics. (25). .
 Academia de la Lengua Asturiana«Normes ortográfiques». 2005. .
 García Arias, Xosé Lluis (2003). Gramática histórica de la lengua asturiana: Fonética, fonología e introducción a la morfosintaxis histórica. Academia de la Llingua Asturiana. .
 González Riaño, Xosé Antón; García Arias, Xosé Lluis (2008). II Estudiu sociollingüísticu de Lleón (Identidá, conciencia d'usu y actitúes llingüístiques de la población lleonesa). Academia de la Llingua Asturiana. .
 Galmés de Fuentes, Álvaro; Catalán, Diego (1960). Trabajos sobre el dominio románico leonés. Editorial Gredos. .
 Linguasphere Register. 1999/2000 Edition. pp. 392. 1999.
 López-Morales, H.: “Elementos leoneses en la lengua del teatro pastoril de los siglos XV y XVI”. Actas del II Congreso Internacional de Hispanistas. Instituto Español de la Universidad de Nimega. Holanda. 1967.
 Staff, E. : "Étude sur l'ancien dialecte léonnais d'après les chartes du XIIIÈ siècle", Uppsala. 1907.
 Morala Rodríguez, Jose Ramón; González-Quevedo, Roberto; Herreras, José Carlos; Borrego, Julio; Egido, María Cristina (2009). El Leonés en el Siglo XXI (Un Romance Milenario ante el Reto de su Normalización). Instituto De La Lengua Castellano Y Leones. .

Eksterne henvisninger 

 Héctor García Gil. Asturian-leonese: Linguistic, Sociolinguistic and Legal Aspects 
 Asturian Language Academy 
 González i Planas, Francesc. Institutum Studiorum Romanicorum «Romania Minor». The Asturleonese Dialects. 
 La Caleya Cultural Association. 
 Furmientu Cultural Association.
 Faceira Cultural Association. 
 El Teixu Cultural Association.

Iberoromanske sprog
Spanien
Portugal
Castilla y León
Friderich Ehrenfried Amthor

Friderich Ehrenfried Amthor (født 1683, død 27. april 1741) var en dansk officer og general.

Amthor har rimeligvis deltaget i kampene i den Store Nordiske Krig, da han allerede 1716 nævnes som chef for Drabantgarden. Ved det nationale rytteris genoprettelse blev han 1717 chef for jyske og fynske Dragonregiment og 1727 oberst og chef for Livregimentet til hest. Året efter blev han generalmajor af rytteriet og 1733 kommanderende general over rytteriet i Hertugdømmerne. Han fulgte de danske hjælpetropper, som 1734 under general Bernhard Joachim von Mørner sendtes i kejserlig tjeneste i den Polske Arvefølgekrig. Tropperne kaldtes tilbage til Danmark i slutningen af 1735 uden at have været i kamp. Samme år blev Amthor udnævnt til generalløjtnant. Han blev udnævnt til kommandant i Rendsborg 7. oktober 1740, men døde allerede 27. april 1741. Han blev Ridder af Dannebrog 1733. Han var gift med Mariane Josephine Lathem, der døde 15. oktober 1766, en datter af kejserlig generalkrigskommissær Lathem fra Braband.

Kilder 
 Dansk Biografisk Leksikon

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Personer i Den Store Nordiske Krig fra Danmark-Norge
Bernhard Joachim von Mørner

Bernhard Joachim von Mørner (død 22. december 1741 i Rendsborg) var en officer og general i dansk tjeneste.

Von Mørner var af en kendt adelsslægt fra Thüringen og antages at være søn af Bernhard Joachim von Mörner, der som brandenborgsk oberst faldt ved Fehrbellin 1675. Han kom 1701 i dansk tjeneste som oberstløjtnant ved det dragonregiment, som oberst Jacob Peter Bonar oprettede i hertug Christian Ulrik af Württemberg-Oels' navn, og som hørte til auxiliærtropperne i sømagternes tjeneste. 1706 blev Mørner forsat til 2. jyske Kavaleriregiment, 1709 til Livgarden til Hest. Her stod han i tre et halvt år og førte, da kongen selv var gardens chef, den egentlige regimentskommando. 1708 havde han fået obersts karakter, 1710 blev han brigader, 1713 generalmajor, 1717 generalløjtnant, 1719 hvid ridder. Blandt de krigstildragelser, hvori Mørner tog del, må særlig nævnes slagene ved Helsingborg 1710 og Gadebusch 1712. Mørner blev ved begge disse lejligheder hårdt såret. Han var også med i felttoget i Norge 1717-18.

Efter en lang fredsperiode rykkede Mørner atter i felten, da han 1734 udnævntes til general af kavaleriet og chef for et korps på 6000 mand, som Danmark under den Polske Arvefølgekrig stillede til kejserens rådighed. Han havde fra den Spanske Arvefølgekrig og den Store Nordiske Krig et udmærket navn for den omsigt, energi og glimrende personlige tapperhed, hvormed han havde ledet og gennemført sine rytterangreb. Under felttogene ved Rhinen 1734-35 blev der ingen brug for disse egenskaber; thi overgeneralen, den berømte prins Eugen, havde ganske forladt sin tidligere offensive krigsføringsmåde og søgte blot ved indviklede marcher og kontramarcher at undgå en afgørelse. Da der således ingen hæder var at vinde, synes de underordnede generaler at have søgt deres erstatning ved at udsuge befolkningen i de egne, hvor de opholdt sig. Ifølge breve fra korpsets næstkommanderende, Friderich Ehrenfried Amthor, til overkrigssekretæren drev Mørner og visse af hans undergivne (navnlig Henrik Bielke Kaas) dette uvæsen i et sådant omfang, at det truede med ganske at nedbryde disciplinen, og under påskud af, at der var forbeholdt ham et særligt hverv, blev Mørner derfor kaldt hjem forud for tropperne. 1738 tog han sin afsked og døde 22. december 1741.

2. januar 1718 havde Mørner i Rendsborg ægtet Christiane Elisabeth von Tritzschler, der fulgte ham under felttogene ved Rhinen og havde ord for at være stærkt medskyldig i mandens brandskatninger. 2 sønner, der samtidig med Mørner trådte ud af dansk tjeneste, må være af et tidligere ægteskab.

Kilder 
 Dansk Biografisk Leksikon

Generaler fra Danmark
Tjek fødselsår
Riddere af Dannebrog (1671-1808)
Danskere i 1700-tallet
Personer i Den Store Nordiske Krig fra Danmark-Norge
Personer i Dansk Biografisk Leksikon
Katrine Holten Kristensen

Katrine Holten Winther tidligere Kristensen (født 1989) er en dansk atlet, som er medlem af Københavns IF. Hun var tidligere i Trongårdens IF (-2006) og Frederiksberg IF (2007-2008).

Holten Kristensen blev dansk mester i trespring i 2008 med et spring på 11,40 og to gange ar hun vundet DM-inde, 2011 og 2019. Hun vandt sølv på 400 meter i 2007 og var samme år på 4 x 400 meter landsholdet i Europa-cupen. Under sin tid i Trongården vandt hun flere DM-stafet medaljer.

Internationale ungdomsmesterskaber 
 2007 U20-NM 400 meter nummer 8 59,06

Danske mesterskaber 
  2019 Trespring-inde
  Trespring 2018
  4 x 400 meer 2018
  2018 Trespring-inde
  2014 Trespring-inde
  2013 Trespring
  2012 Tresping-inde
  2011 Trespring
  2011 4 x 200 meter-inde
  2011 Trespring-inde
  2008 Trespring
  2007 400 meter
  2006 1000 meter stafet
  2005 4 x 200 merter indendørs
  2003 4 x 100 meter
  2003 4 x 400 meter

Eksterne henvisninger 
Statletik.dk – Profil Katrine Holten Kristensen

Atleter fra Københavns IF
Atleter fra Frederiksberg IF
Atleter fra Trongårdens IF
Trespringere fra Danmark
Sprintere fra Danmark
Arnoldus von Falkenskiold

Arnoldus von Falkenskiold (11. juni 1743 i Kalundborg – 15. maj 1819) var en dansk adelsmand, officer og godsejer. Han var bror til Seneca Otto von Falkenskiold.

Han fødtes 11. juni 1743 i Kalundborg og var en søn af oberstløjtnant Martin Morten Düssel, adlet de Falkenskiold 1716, og Dorothea Sophie f. Schack. Først bestemt til militær blev han officer ved det sjællandske Dragonregiment, 1772 udnævntes han til major, 1783 afskedigedes han og fik senere obersts rang. 1779 købte han for 72000 Rdl. Sæbygård og gods, hvor han på 28 gårde gav bønderne hoverifrihed imod en pengeafgift og udlagde halvdelen af hovedgårdens marker til bøndergårdene. 1797 solgte han Sæbygård for 175000 Rdl. og købte dronning Sophie Magdalenes tidligere kongelige lystslot Sophienberg i Hørsholm Sogn, hvilket han ejede til sin død, 15. maj 1819. Han rev dog det meste af Nicolai Eigtveds rokoko-hovedbygning ned, og det enetages slot mangler selv efter en rekonstruktion omkring 1990 stadig sin anden etage.

Han ægtede 1775 Elisabeth Sehested (1751-1843), datter af oberstløjtnant Anders Sehested til Broholm. Falkenskiold ejede – som "Økonom. Korrespondent" udtrykker sig ved anmeldelsen af hans død – "en herlig Takt for Landvæsenet", hvad han viste både som praktiker og som forfatter: han var en ualmindelig fremmelig landmand, den første her i landet, der indførte engelske svin, af hvilke han overlod andre landmænd over 500 grise, og vistnok også den første, der oplærte landvæsenselever, der måtte tjene i tre år hos ham. Som forfatter tog han ikke blot del i den store landbrugsdiskussion, men i datidens tidsskrifter skrev han saglig om agrariske emner, således om svineavlen, om brugen af rodfrugter til kreaturers fedning (1804), om fårs fodring med kartofler, om hindringerne for agerdyrkningens fremme osv.

Han er begravet på Hørsholm Kirkegård.

Kilder 
 Dansk Biografisk Leksikon

Eksterne henvisninger 
 

Godsejere fra Danmark
Arnoldus von
Officerer fra Danmark
Danskere i 1700-tallet
Danskere i 1800-tallet
Personer fra Kalundborg
Personer i Dansk Biografisk Leksikon
Emil Schouw

Emil Schouw Pedersen (født 4. juli 1985) er en dansk fodboldspiller. Han startede karrieren i Haslev FC, hvor han spillede, indtil han blev junior. Han spillede herefter i FC Københavns ungdomsafdeling KB, hvor han blev danmarksmester som yngling. Senere skiftede han til Herfølge, hvor han spillede U/19, Superligaen og siden i 1. division. I sommeren 2006 skiftede han til divisionsrivalerne fra Næstved, hvor han spillede en stribe 1. divisionskampe.

Efter fem sæsoner i Næstved valgte Schouw at neddrosle fodbolden, og han skiftede til Vanløse i 2. division, hvor han spillede et par sæsoner.

I sin ungdom spillede Schouw i alt 12 landskampe for U/16 og U/17.

Emil Schouw blev uddannet fysioterapeut i 2011 og osteopat D.O. i 2016. Han arbejder han som selvstændig fysioterapeut i Ringsted og i Rehab i København.

Eksterne henvisninger 
 

Fodboldspillere fra Danmark
Fodboldspillere fra Herfølge Boldklub
Fodboldspillere fra Næstved BK
TV Großwallstadt

TV Großwallstadt er en håndboldklub, fra den tyske by Großwallstadt. I sæsonen 2008/2009 spiller klubben i håndboldbundesligaen.

Meritter 
 Tysk mester: 6 (1978, 1979, 1980, 1981, 1984, 1990)
 Tysk pokalmester: 2 (1979, 1980)
 Vinder af Champions league: 2 (1979, 1980)
 Finalist i Cup Winners' Cup: 2 (1986, 1988)
 Vinder af EHF Cup'en: 1 (1984)
 Vinder af EHF Challenge Cup: 1 (2000)
 Europamester for klubhold: 1 (1980)
 Finalist ved europamesterskaberne for klubhold: 1 (1979)

Eksterne henvisninger 
 Klubbens hjemmeside 

Håndboldklubber fra Tyskland
Etableret i 1888
Bayern